ফের সরগরম মধ্যপ্রাচ্য! হুথি হামলায় উড়ে গেল ইজরায়েলি বন্দর ও মার্কিন যুদ্ধজাহাজ

ওয়েব ডেক্স: ইয়েমেনের আকাশে যুদ্ধের ঘনঘটা। ইজরায়েলিদের নয়া শত্রু হিসেবে আত্মপ্রকাশ করেছে হুথিরা। হুথি যোদ্ধারা শুধু ইজরায়েল নয়। সমান তালে আমেরিকাকেও রেখেছে নিশানায়। তাদের নয়া ও উন্নত প্রযুক্তির হাইপারসনিক মিসাইল, ড্রোন ও অন্যান্য রণসামগ্রীর সমাহার দেখে কপালে ভাঁজ ইজরায়েল ও আমেরিকার।

নয়া হামলায় ইয়েমেনি যোদ্ধারা ইজরায়েলের বেনগুরিয়ন বিমানবন্দর, একাধিক সামরিক ঘাঁটি উড়িয়ে দিয়েছে। সূত্রের খবর, হাই পাওয়ার হাইপারসনিক ক্ষেপণাস্ত্র দিয়ে বেনগুরিয়ন বিমানবন্দরে হামলা চালিয়েছে ইয়েমেনিরা। বিমানবন্দরটি রাজধানী তেল আভিভ থেকে প্রায় ২০ কিলোমিটার দক্ষিণ-পূর্বে অবস্থিত।

আরও পড়ুন: ফের নাটক দক্ষিণ কোরিয়ায়, প্রেসিডেন্ট পাকড়াও অভিযান ব্যর্থ পুলিশের

এদিন হুথিরা আক্রমণ চালিয়েছে আলকোত শহরেও। সূত্রের খবর, শক্তিশালী ব্যালিস্টিক হাইপারসনিক মিসাইল ব্যবহারের ফলে উড়ে গেছে পাওয়ার স্টেশন। ক্ষেপণাস্ত্রের পরিসীমা ছিল ২০০০ কিলোমিটার বা ১২৮২ মাইল।

আমেরিকাকেও ছেড়ে কথা বলেনি হুথি বাহিনী। আমেরিকা গোপনে হুথিদের উপর আক্রমণের পরিকল্পনা করেছিল। খবর পেয়ে ইয়েমেনি ড্রোন ইউনিট, নৌ বাহিনী, ক্ষেপণাস্ত্র বাহিনী হামলা চালিয়ে ধ্বংস করেছে আমেরিকার এক যুদ্ধ জাহাজ।

ইয়েমেনের এক সেনাপ্রধান জানিয়েছে, এই আক্রমন সফল ভাবে পরিচালনা করার উদ্দেশ্যে সফল হয়েছে। মার্কিন বিমান হামলা প্রতিরোধ করেছে। তাদের লক্ষ্য মার্কিন ও ইজরায়েলি বাহিনীর সম্ভাব্য হামলার মোকাবিলা করা। তিনি আরও জানিয়েছেন, যতদিন গাজায় ইজরায়েলি আক্রমণ বন্ধ না হবে ততদিন চলবে একের পর এক হামলা।